คือมีอะไรกับแฟนแล้วถุงยางแตกตอนตี2แล้วให้แฟนกินยาคุมฉุกเฉินตอน9โมง แล้วเราจะรู้ได้อย่างไรว่าแฟนท้องหรือไม่ท้อง
สวัสดีค่ะ หากมีเพศสัมพันธ์เวลา 2.00 น. และได้ทานยาคุมฉุกเฉินไปในเวลา 9.00 น. ตอนเช้า เท่ากับทานหลังจากมีเพศสัมพันธ์ไปแล้ว 7 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ทั้งนี้ หากเป็นชนิดที่มี 2 เม็ดใน 1 แผง เมื่อทานไปแล้ว 1 เม็ด ก็อย่าลืมทานเม็ดที่ 2 ภายในไม่เกิน 21.00 น. ด้วยค่ะสำหรับการที่จะทราบว่ามีการตั้งครรภ์หรือไม่ ต้องรอให้ถึงกำหนดวันที่ประจำเดือนควรจะมา หากประจำเดือนไม่มา จึงควรตรวจหาการตั้งครรภ์ดูค่ะ หรือรออย่างน้อย 2 สัปดาห์นับจากวันที่มีเพศสัมพันธ์ จึงค่อยตรวจหาการตั้งครรภ์ดูค่ะ